Coming Out of the Dark

Coming Out of the Dark (בעברית: יוצאת מתוך האפלה) הוא שיר שהוקלט על ידי הזמרת-יוצרת האמריקאית גלוריה אסטפן, מתוך אלבום האולפן השני שלה, Into the Light. השיר יצא לאור ב-10 בינואר 1991, על ידי חברת התקליטים אפיק רקורדס, כסינגל הראשון והפותח מתוך האלבום. הוא נכתב על ידי אסטפן, בן זוגה אמיליו אסטפן וג'ון סקאדה והופק על ידי אסטפן, חורחה קאסאס וקליי אוסטוולד. הוא היה לשירה השלישי של הזמרת שהגיע למקום הראשון בארצות הברית והשני שלה שעשה זאת בקנדה. זהו הסינגל הראשון שיצא לאחר התאונה של אסטפן ב-20 במרץ 1990 – אוטובוס גדול ממדים התנגש ברכב ההופעות של אסטפן וכמעט גרם למותה – שאירעה בסמוך לסיבוב ההופעות "Get on Your Feet Tour". זהו גם השיר הראשון שביצעה אסטפן בפומבי לאחר שהתאוששה. הוא נכתב בהשראת התאונה, תוך שהקדישה אותו גם לבן זוגה, אמיליו אסטפן. השיר הוא בלדת נשמה הכוללת שימוש במקהלה. בין הקולות במקהלה ניתן למנות את עמיתה של גלוריה, הזמר הקובני ג'ון סקאדה, וזמרת ה-R&B בטי רייט (שניהם הקליטו קולות רקע באלבומיה של גלוריה, Cuts Both Ways ו-Into the Light). שמו של השיר נוצר בהשראת ביטוי שכתב בן זוגה על דף נייר כשמסוק העביר אותה לניתוח של גבה השבור. גלוריה הסבירה לבילבורד: "בן הזוג שלי היה באחד המסוקים שטסו מבית החולים אחד למשנהו. האווירה הייתה אפלה והוא היה שרוי בטראומה. לאחר מכן, הוא חשב על השיר עצמו". גלוריה הסבירה בריאיון עם Los Angeles Daily News שהיא ניסתה לא להפוך את Into the Light לאלבום שיגרור רחמים כלפיה: "אני מאוד סומכת על עצמי ואני רגילה לתפקיד הזה. אני לא אוהבת שאנשים מרחמים עליי. אז כתבתי "Coming Out of the Dark" כדי ליידע את האנשים סביבי עד כמה חשובים הם בשבילי. כמו כן, לא רציתי שהאלבום יהפוך לאלבום על התאונה". ביל לאמב מ-About.com תיאר את השיר כ"בלדת מדהימה שעשויה להפוך ללהיט". הוא הוסיף כי הוא "נחשב לאחד מלהיטי הפופ מעוררי ההשראה המובילים בכל הזמנים". העורך ג'ייסון בירשמאייר מ-AllMusic, ציין זאת גם כן בביקורתו על Into the Light, וכינה אותו כבלדה "בלתי נשכחת". מריאן שופלה מ-AXS ציינה כי אסטפן "באמת התברכה בקול מעורר השראה". לארי פליק מבילבורד כתב כי "הבלדה מרוממת ובעלת מסר" והוסיף "שהיא מאופיינת בביצוע מרשים ומעורר השראה". מארק מילן מ-The Daily Vault בחר בו כאחד מ"שלושת הלהיטים האמיתיים מהאלבום", ביחד עם "Live for Loving You" ו-"Seal Our Fate". קרוליין סאליבן מ-Smash Hits הצהירה שהוא "מתחיל לאט, ולאחר מכן מתגבר". פיפ אלווד-יוז מ-Entertainment Focus תיאר אותו כ"אחד השירים האישיים ביותר בקריירה של אסטפן". ביל ווימן מאנטרטיינמנט ויקלי כתב ש"מדובר בשיר יפה על התאוששותה של אסטפן. הוא מתחיל לאט, ואז מגיע לרגע השיא שלו, בו משולבת מקהלה שמזכירה את "Man in the Mirror" של מייקל ג'קסון. קשה שלא לאהוב אותו – השיר הוא מעין המנון של תקווה". מבקרת אחרת, לאה גרינבלט, תיארה את השיר כ"בלדת גוספל אישית". מריו טרדל מ-Knight Ridder תיאר את השיר כ"שיר גוספל מרהיב". ב-Music & Media ציינו כי "לאחר התאונה הקשה שחוותה, ניתן לראות כי היא זורחת באמצעות שיר הגוספל הזה. בעזרת קולות המקהלה החזקים, היא מטפסת בדרכה חזרה לפסגה". במגזין פיפל נכתב שמדובר ב"שיר דאנס-פופ סטנדרטי". השיר הגיע למקום הראשון במצעד הבילבורד הוט 100 בארצות הברית ולמקום הראשון במצעד השירים העכשוויים למבוגרים. הוא הפך ללהיט גם בקנדה, ספרד ויפן. עם זאת, לשיר לא הייתה השפעה כה רבה בשאר מדינות אירופה, שם אסטפן תמיד הייתה פופולרית. באירלנד הוא הגיע ל-20 העליונים בלבד ובהממלכה המאוחדת ל-40 העליונים בלבד. אסטפן הקליטה גם את הגרסה הספרדית לשיר, שנקראה "Desde la Oscuridad". הגרסה הופצה לתחנות הרדיו הלטיניות באמריקה וההשמעות הרבות שקיבלה הובילו לכך שהוא נכנס לחמישייה הפותחת במצעד השירים הלטיניים, והפך לאחד משיריה המצליחים ביותר של אסטפן במצעד. מידע על הסינגל "Coming Out of the Dark" באתר מיוזיק בריינז מידע על היצירה "Coming Out of the Dark" באתר Discogs גלוריה אסטפן, אמיליו אסטפן, ג'ון סקאדה אמיליו אסטפן, חורחה קאסאס, קליי אוסטוולד Gloria Estefan - Coming Out Of The Dark, Discogs (באנגלית) Gloria Estefan – Coming Out of the Dark (באנגלית), נבדק ב-2021-04-04 Songfacts, Coming Out Of The Dark by Gloria Estefan - Songfacts, www.songfacts.com (באנגלית) Library Science M. L.S, 100 Unforgettable Songs From the 1990s, LiveAbout (באנגלית) Into the Light - Gloria Estefan | Songs, Reviews, Credits | AllMusic (באנגלית), נבדק ב-2021-04-04 "10 of Gloria Estefan's best songs". Flick, Larry (January 19, 1991). "Single Reviews" (PDF). Billboard. p. 71. Retrieved October 23, 2020. Gloria Estefan: | Daily Vault, dailyvault.com Page 49 - Smash Hits - 316 - 9th January - 22nd January 1991, 2018-07-03, נבדק ב-2021-04-04 Pip Ellwood-Hughes, Our Top 10 Gloria Estefan singles (באנגלית אמריקאית) Into the Light, EW.com (באנגלית) 1991 chart flashback, EW.com (באנגלית) The Vindicator, The Vindicator. (באנגלית) "New Releases: Singles" (PDF). Music & Media. January 19, 1991. p. 16. Retrieved February 19, 2020. Picks and Pans Review: Into the Light, PEOPLE.com (באנגלית) Whitburn, Joel (2002). Top Adult Contemporary: 1961-2001. Record Research. p. 87. The Irish Charts - All there is to know, irishcharts.ie Official Singles Chart Top 100 | Official Charts Company, www.officialcharts.com (באנגלית) Gloria Estefan, Billboard